ཏྭ་བྷྱ་ན་མོ་ན་མཿ རྒྱལ་བ་ཀུན་དངོས་དཔལ་
ལྡན་བླ་མ་ཡི། །ཞབས་ཀྱི་པདྨོར་གུས་པས་ཕྱག་བྱས་ནས། །སླར་ཡང་དཔལ་
མགོན་ཀླུ་སྒྲུབ་ཡབ་སྲས་ལ།
།སྙིང་ནས་འདུད་དོ་བརྩེ་བའི་ལྕགས་ཀྱུས་ཟུངས།
འདི་ན་འཁོར་བའི་རྩ་བ་འབྱིན་( ༡༧༡༠) པའི་ལམ། །ཡང་དག་ལྟ་བ་གོམས་
ལས་གཞན་ཡོད་མིན། །དེ་ལྟ་ན་ཡང་གངས་རིའི་ཁྲོད་འདི་ན། །ཕལ་ཆེར་ཆུ་
འདོད་སྒྲིག་རྒྱ
མཆོག་དེའི་གས།
འདོད་སྨིག་རྒྱུའི་རྗེས་སུ་སྙེག །ཟླ་མེད་བླ་མ་མཆོག་དེའི་གསུང་རབ་ཀྱི། །
འཇུག་ངོགས་བསྟན་ཀྱང་སྐལ་བ་དམན་པ་ལས། །ཡང་དག་ལྟ་བའི་གདུང་
སེལ་མ་རྙེད་པར། །ལོག་པའི་ལམ་ངན་འཚོལ་བ་མང་མཐོང་སྟེ། །ལམ་དང་
ལམ་མིན་འབྱེད་ལ་འཐོམས་གྱུར་པ། །དེ་དག་རྣམས་ལ་བརྩེ་བའི་བསམ་པ་
ཡིས། །རྗེ་བཙུན་བླ་མའི་གསུང་ལས་ལེགས་འོངས་པ། །ལམ་ངན་མུན་སེལ་
སྒྲོན་མེ་འདིར་བཤད་བྱ། །དེ་ཡང་བཅོམ་ལྡན་འདས་ཀྱིས་མདོ་སྡེ་དགོངས་པ་
ངེས་འགྲེལ་ལས། ཐེག་པ་ཆེ་ཆུང་གི་ཡོན་ཏན་མ་ལུས་པ་ཞི་གནས་དང་ལྷག་
མཐོང་གི་འབྲས་བུར་གསུངས་ཤིང༌། དེ་ལ་ཞི་གནས་ནི་ལྷག་མཐོང་ཐོག་མ་
རྒྱུད་ལ་སྐྱེ་བའི་ཐབས་དང་། སྐྱེས་ནས་ལྷག་མཐོང་གིས་སྤང་བྱ་སྤོང་བ་དང་།

ཡོན་ཏན་བསྒྲུབ་པའི་གྲོགས་སུ་ཟུང་དུ་འབྲེལ་དགོས་པ་ཡིན་གྱི། དེ་གཉིས་
ལས་ཀྱང་གཙོ་བོ་ནི་ལྷག་མཐོང་ཡིན་ཞིང་། ལྷག་མཐོང་ལ་ཡང་འཇིག་རྟེན་པ་
དང་འཇིག་རྟེན་ལས་འདས་པ་དང་། ཇི་ལྟ་བ་དང་ཇི་སྙེད་པ་ལ་དམིགས་པ་
སོགས་མང་དུ་ཡོད་ཀྱང་གཙོ་བོ་ནི་བདག་མེད་རྟོགས་པ་ཉིད་ཡིན་ལ། བདག་
མེད་རྟོགས་པའི་ལྷག་མཐོང་མཚན་ཉིད་པ་སྦྱོར་ལམ་མ་ཐོབ་པར་མི་འབྱུང་་་་
ཡང་ལྷག་མཐོང་རྗེས་མཐུན་པ་དང་། བདག་མེད་རྟོགས་པའི་ཤེས་རབ་
བསྒོམས་པའི་ལྷག་མཐོང་ལ་སློབ་པ་ནི་ཚོགས་ལམ་ལ་ཡང་མ་ཞུགས་པའི་་་་་་་
665-

མཁས་གྲུབ་རྗེའི་གསུང་འབུམ། 57
ལས་དང་པོ་པ་ཉིད་ནས་ཡོད་དེ། ཤེས་རབ་བརྒྱ་པ་ལས། མཐོང་དང་མ་
མཐོང་ཡོན་ཏན་འདི། །ཀུན་གྱི་རྩ་བ་ཤེས་རབ་ཡིན། །དེ་ལྟར་གཉིས་ཀ་བསྒྲུབ་
པའི་ཕྱིར། །ཤེས་རབ་ཡོངས་སུ་གཟུང་བར་བྱ། །ཞེས་( ༡༧༢ན) གསུངས་
པ་ལྟར་ཡོན་ཏན་ཀུན་གྱི་རྩ་བ་ཤེས་རབ་ཡིན་ཞིང་དེའི་ཡང་གཙོ་བོ་ནི་བདག་
མེད་རྟོགས་པའི་ཤེས་རབ་ཡིན་ལ། འཁོར་བའི་སྡུག་བསྔལ་ཐམས་ཅད་ཀྱི་རྩ་
བ་བདག་འཛིན་གཅོད་པའི་གཉེན་པོ་དང་། ཤེས་བྱ་ཐམས་ཅད་མངོན་སུམ་
དུ་མཁྱེན་པ་ལ་སྒྲིབ་པའི་གཙོ་བོ་གཉིས་སྣང་འཁྲུལ་པའི་བག་ཆགས་ལྷག་མ་་་
མེད་པར་གཅོད་པའི་གཉེན་པོ་ནི་བདག་མེད་པ་མཐར་ཐུག་པ་ཉིད་རྟོགས་་་་
་བདག་མེད་པ་མཐར་ཐུག་པ་ཉིད་རྟོ་
པའི་ཤེས་རབ་ལས་གཞན་མེད་པའི་ཕྱིར་དངང་། རྡོ་རྗེ་ཐེག་པའི་ལམ་གྱི་
བགྲོད་པ་རྣམས་ཀྱིས་དངོས་གྲུབ་རྣམ་པ་གཉིས་བསྒྲུབ་པ་ཡང་ཤེས་རབ་དེ་་་་
ཉིད་ཡོད་པ་དང་མེད་པའི་རྗེས་སུ་འགྲོ་བ་རྒྱུད་སྡེ་དང་གྲུབ་ཆེན་གྱི་མན་ངག་
དང་། ཤིང་རྟ་ཆེན་པོ་དག་གི་གཞུང་ལས་ལན་ཅིག་མ་ཡིན་པར་གསུངས་
པའི་ཕྱིར།
འཁོར་བ་ལས་ཐར་པ་དང་ཐམས་ཅད་མཁྱེན་པ་གང་འདོད་པ་
དང་། སྔགས་དང་ཕ་རོལ་ཏུ་ཕྱིན་པ་གང་གི་ལམ་དུ་འཇུག་པར་འདོད་ཀྱང་
ཤེས་རབ་དེ་བཙལ་ནས་གོམས་པར་བྱེད་པ་ལ་ནི་སྐྱེས་བུའི་རྩལ་ཅི་ཡོད་ཀྱིས་་
འབད་པར་རིགས་པ་ཡིན་ནོ། །དེ་ལྟ་མོད་ཀྱི་གངས་རིའི་ཁྲོད་འདིར་ཕྱི་རོལ་
པ་དང་སངས་རྒྱས་པའི་ཏིང་ངེ་འཛིན་ཐུན་མོང་བ་དང་ཐུན་མོང་མ་ཡིན་་་་་་
པའི་ཁྱད་པར་ཙམ་ཡང་ཕྱེད་པ་ཤིན་ཏུ་ཉུང་བར་བྱུང་འདུག་ན། ལྷག་མཐོང་
ཁྱད་པར་ཅན་སྒྲུབ་ཚུལ་ལ་མཁས་པ་མང་བ་མ་ཡིན་པ་ལྟ་ཅི་ཞིག་སྨོས།
འཕགས་པའི་ཡུལ་གྱི་ཤིང་རྟ་ཆེན་པོ་དག་གིས་ཡང་དག་པའི་ལྟ་བ་གཏན་ལ་་
འབེབས་པའི་ལམ་སྲོལ་རང་རང་གི་ལུགས་མ་འདྲེས་པར་རྟོགས་པའང་སྲིད་་
མཐའ་ཙམ་དུ་བྱུང་སྣང་ན། ཡང་དག་པའི་ལྟ་བའི་སྐྱོང་ཚུལ་ཤིང་རྟ་ཆེན་པོ་
གང་ཡང་རུང་བ་གཅིག་གི་( ༡༧༢༠) ལུགས་ཇི་ལྟ་བ་བཞིན་དུ་ཐོན་པ་དེ་བས་་
666

མཁས་གྲུབ་རིན་པོ་ཆེའི་གསུང་འབུམ་ཐོར་བུ།
ཀྱང་དཀོན་པ་ལྟ་སྨོས་ཀྱང་ཅི་ཞིག་དགོས། ཚུལ་འདིས་ཡང་དག་པའི་ལྟ་
བ་ཐོས་བསམ་གྱིས་གཏན་ལ་འབེབས་པ་དང་སྒོམ་བྱུང་གིས་ཉམས་སུ་ལེན་་་་
པ་དང་། ཟབ་དོན་ཟབ་མོ་ལ་སྒྲུབ་པ་སྙིང་པོར་བྱེད་པར་འདོད་པ་དུ་མ་
ཞིག །ངལ་བ་འབྲས་བུ་མེད་པར་འགྱུར་བར་གཟིགས་པའི་ཐུགས་རྗེ་ཆེན་པོ་
དང༌་། མདོ་སྔགས་ཀྱི་ལམ་གྱི་སྙིང་པོ་ཉམས་པ་ཐུགས་ཀྱིས་མ་བཟོད་པའི་
གཞན་དབང་དུ་གྱུར་པས་རྗེ་བཙུན་ཆོས་ཀྱི་རྒྱལ་པོ་ཙོང་ཁ་པ་ཆེན་པོ་རང་་་་་
ཉིད་རྗེ་བཙུན་འཇམ་པའི་དབྱངས་ཀྱི་གསུང་གི་བདུད་རྩི་རྒྱུན་མི་འཆད་པར་
དངོས་སུ་སྩལ་ཞིང་། འཕགས་པ་ཀླུ་སྒྲུབ་ཡབ་སྲས་ཀྱིས་དངོས་སུ་བྱིན་་་་་
གྱིས་བརླབས་པ་ལ་བརྟེན་ནས་ཡང་དག་པའི་ལྟ་བའི་གནད་ལ་འཁྲུལ་པ་མ་་་
ལུས་པ་ཟད་པའི་རྟོགས་པ་ཐུགས་རྒྱུད་ལ་མངོན་དུ་མཛད་པ་ཇི་ལྟ་བ་བཞིན་་
དུ་མཐའ་གཞན་དུ་དོགས་པ་མ་ལུས་པར་བཅད་དེ་རིགས་པ་དྲི་མ་མེད་པའི་་
ལམ་ནས་དྲངས་པ་དང་པོར་ཐོས་བསམ་གྱིས་གཏན་ལ་འབེབས་པའི་ཚུལ་་་་་
དང་། དེ་ཉིད་ཉམས་སུ་ལེན་པའི་རིམ་པ་མཐའ་དག་པར་གསལ་བར་
མཛད་པའི་གསུང་རབ་རྒྱ་ཆེར་མཛད་ཅིང་གསུང་གི་བདུད་རྩིའང་དུ་མ་ཞིག་

ལན་མང་དུ་སྩལ་བའི་བཀའ་དྲིན་ལྷ་
ལ་ལན་མང་དུ་སྩལ་བའི་བཀའ་དྲིན་ལྷག་པར་མཛད་པས་བསྟན་པ་རིན་པོ་་་
ཆེའི་སྙིང་པོ་གཞི་ནས་གསོས་པར་མཛད་དུ་ཟིན་ཀྱང་། སྐལ་བ་དམན་ཞིང་
བློའི་མཐུ་ཆུང་བ་དང་། ཡང་དག་པའི་གནད་ལ་ངེས་པ་མ་རྙེད་པར་ཚིག་
ཙམ་ཞིག་ལྷུར་ལེན་པ་དག་གིས་ད་དུང་ཕྱོགས་ཙམ་ཡང་མ་མཐོང་སྟེ་ལོག་
པའི་གཡང་ས་རུ་ལྷུང་བ་དང་། ཐེ་ཚོམ་གྱི་མལ་དུ་ཡིད་ཉལ་བ་ལྷུར་བྱེད་
པ་ཕལ་ཆེ་བར་མཐོང་ནས་ཡང་དག་པའི་( ༡༧༣ན) ལྟ་བ་སྐྱོང་བའི་གནད་འ
གོལ་ས་གཅོད་པའི་ཚུལ་མདོར་བསྡུས་པ་ཙམ་ཞིག་བརྗོད་པར་བྱའོ། །དེ་ཡང་
བདེ་བར་གཤེགས་པའི་བསྟན་པ་ལ་བདག་མེད་པ་ཁས་ལེན་པའི་གྲུབ་མཐའ་
བཞིར་ངེས་ཀྱི་བཞི་པོ་དེ་གང་དང་ཡང་མི་མཐུན་པའི་བདག་མེད་པའི་ལྟ་བ་་

667-

མཁས་གྲུབ་རྗེའི་གསུང་འབུམ། ༼ཏ༽
དང་དེ་ཉིད་གོམས་པར་བྱེད་པའི་རྣམ་པར་བཞག་པ་སུ་ཞིག་གིས་ཇི་ཙམ་་་་་་
ཞིག་སྨྲས་སུ་ཟིན་ཀྱང་རྒྱལ་བའི་བསྟན་པ་ལས་ཕྱི་རོལ་ཏུ་གྱུར་པར་བརྗོད་་་་་་
པར་བྱའི། མཁས་པ་དགྱེས་པའི་ལམ་དུ་བློ་གྲོས་དང་ལྡན་པ་དག་གིས་ཡིད་
ཆེས་པར་བྱ་བ་མ་ཡིན་ནོ། །དེ་ལ་བྱེ་བྲག་ཏུ་སྨྲ་བ་དང་། མདོ་སྡེ་པ་དང་།
སེམས་ཙམ་པ་དངང་། དབུ་མ་རང་རྒྱུད་པ་དག་གང་ཟག་རང་རྐྱ་ཐུབ་པའི་
རྫས་ཡོད་རྣམ་པར་བཅད་པ་རྟོགས་པས་གང་ཟག་གི་བདག་མེད་མཚན་ཉིད་
རྫོགས་པ་རྟོགས་པར་བཞེད་པ་ལ་འདྲ་མོད་ཀྱི། གང་ཟག་གི་བདག་མེད་
བསྒོམ་ཚུལ་ལ་མི་འདྲ་སྟེ། མདོ་སྡེ་པ་འཕགས་པའི་ཡེ་ཤེས་ཀྱིས་ཕྲ་བའི་མི་
རྟག་པ་དངོས་སུ་མངོན་སུམ་དུ་རྟོགས་པའི་ཤུགས་ལ་རང་རྐྱ་ཐུབ་པའི་རྫས་་་
ནའང་མེད་དགག་འབའ་ཞིག་ཡིད་ལ་བྱེད་པ་མིན་ནོ། །འོན་ཀྱང་སེམས་ཙམ་
ཡོད་རྣམ་པར་བཅད་པ་རྟོགས་པར་འདོད་པས་ད་ལྟ་བདག་མེད་བསྒོམ་པ་་་་
པ་དང་རང་རྒྱུད་པའི་ལུགས་ལ་གང་ཟག་གི་བདག་མེད་བསྒོམ་པ་ནའང་་་་་་་
གང་ཟག་རང་རྐྱ་ཐུབ་པའི་རྫས་ཡོད་ཀྱི་དོན་སྤྱི་བློ་ལ་ལེགས་པར་ཤར་བ་ཞིག་
བྱས་ནས་དེ་བློ་ལ་ཤར་ཚུལ་དེ་ལྟར་དུ་གྲུབ་པ་རིགས་པས་ལེགས་པར་བཀག་་
པའི་ངེས་པ་དྲངས་པའི་ངེས་ཤེས་ཀྱི་རྒྱུན་གོམས་པར་བྱེད་པ་དང་། དེའི་
ཚེ་གང་ཟག་གི་བདག་བཅད་ཙམ་གྱི་མེད་དགག་མ་གཏོགས་འདུས་བྱས་ངེས་
ངོར་མེད་པ་ཞིག་དགོས་པ་ཡིན་ལ། འོན་ཀྱང་ལུགས་( ༡༧༣༠) དེ་དག་་་་་
ལའང་འཕགས་པའི་ཡེ་ཤེས་སྐྱེས་པའི་སྐབས་སུ་བདེན་བཞི་མི་རྟག་ལ་སོགས་
བཅུ་དྲུག་མངོན་སུམ་དུ་རྟོགས་པ་ཁས་ལེན་ཅིང་། དེ་ལ་སོ་སྐྱེའི་ལམ་དུ་དེ་
བསྒོམས་པ་སྔོན་དུ་འགྲོ་དགོས་པས། མདོ་སེམས་རང་རྒྱུད་པ་གསུམ་གྱི་
ལུགས་ལ་ད་ལྟ་ནས་ཕྲ་བའི་མི་རྟག་པ་སོགས་ཚད་མས་གཏན་ལ་ཕབ་ནས་་་་་
བསྒོམ་ཚུལ་ཇི་ལྟར་བྱེད་ཅེས་བློ་ཁ་ཕྱོགས་པ་ཞིག་མ་བྱུང་ན་ལུགས་དེ་དག་གི་
གཞུང་ལུགས་ལ་ཇི་ཙམ་སྦྱངས་པ་ཐམས་ཅད་ཚེ་འདིའི་ཁ་ཕྱིར་བལྟས་ཀྱི་་་་་་་
-668-

མཁས་གྲུབ་རིན་པོ་ཆེའི་གསུང་འབུམ་ཐོར་བུ།
ཚིག་ཙམ་དུ་སོང་བར་གདོན་མི་ཟའོ། །སེམས་ཙམ་པའི་ལུགས་ཀྱི་ཆོས་ཀྱི་
བདག་མེད་ནི་གཟུང་འཛིན་རྫས་ཐ་དད་དང་གཟུགས་སོགས་ངོ་བོ་དང་ཁྱད་
པར་དུ་བཏགས་པ་རང་གི་མཚན་ཉིད་ཀྱིས་གྲུབ་པ་རིགས་པས་ལེགས་པར་་་་
ཁེགས་པའི་སྒོ་ནས་གཞན་དབང་ལ་དེ་འདྲའི་ཀུན་བརྟགས་བཀག་པ་ཚད་་་་་
མས་ངེས་པའི་ངེས་ཤེས་ཀྱི་རྒྱུན་གོམས་པར་བྱེད་པ་དང་། དེ་འདྲ་བའི་ངེས་

ངོར་ཀུན་བརྟགས་དེ་ལྟ་བུ་རྣམ་པར་བཅད་པའི་མེད་དགག་འབའ་ཞིག་མ་་་་
གཏོགས་གཞན་དབང་གི་སྣང་བ་ལོག་པ་དང་། མཉམ་བཞག་ཏུ་དེ་ལྟར་
གོམས་པའི་རྗེས་ཐོབ་ཏུ་གཞན་དབང་སྒྱུ་མ་ལྟ་བུར་ཡིད་ལ་བྱེད་ཚུལ་དང་།
དེ་འདྲ་བའི་ལྷག་མཐོང་གོམས་པར་བྱེད་པའི་སྔོན་དུ་ཞི་གནས་མཚན་ཉིད་་་་
པ་མ་སྐྱེས་བར་དུ་ཞི་གནས་ཀྱི་ལམ་ལ་གོམས་པར་བྱེད་ཚུལ་དང་། ཞི་གནས་
མཚན་ཉིད་པ་གྲུབ་པ་ན་དེ་ལ་བརྟེན་ནས་བཤད་མ་ཐག་པའི་ལྷག་མཐོང་གི་་
ལམ་ལ་སློབ་ཚུལ་དང་། དེ་ལས་ཆོས་བདག་གི་ཀུན་བརྟགས་བཀག་པ་རྟོགས་
པའི་ལྷག་མཐོང་མཚན་ཉིད་པར་འགྱུར་ཚུལ་དང་།
དེ་ནས་ཞི་ལྷག་ཟུང་
འབྲེལ་དུ་འགྱུར་ཚུལ་སོགས་ས་སྡེ་དང་ཐེག་བསྡུས་རྩ་འགྲེལ་དང་། མདོ་སྡེ་
རྒྱན་དང་དབུས་( ༡༧༤ན) མཐའ་རྩ་འགྲེལ་སོགས་གཞུང་ལུགས་ཆེན་མོ་དག་་་
དང་ཤེར་ཕྱིན་མན་ངག་ལ་སོགས་པ་ཤིང་རྟ་ཆེན་པོ་དག་དང་མཁས་པའི་་་་་་
གཞུང་ལས་འབྱུང་བ་ལྟར་ལེགས་པར་ཤེས་ནས་བསྒོམ་པ་དགོས་ཤིང་། དེ་

འདྲ་བའི་སྐྱོང་ཚུལ་ཤེས་ནས་མཉམ་གཞག་ཏུ་རྣམ་རིག་པའི་ཆོས་ཀྱི་བདག་་་་
མེད་ལ་མྱོང་བ་ཐོན་པ་དང་རྗེས་ཐོབ་ཏུ་གཞན་དབང་སྒྱུ་མ་ལྟ་བུ་ལ་མྱོང་་་་་་་
སྟོབས་ཀྱིས་ངེས་པ་འདྲེན་པ་ཐུབ་པ་ཙམ་ཞིག་བྱུང་ན་ནི་རྒྱལ་བ་དགྱེས་པའི་་
ལམ་ལ་གནས་པ་ཡིན་ལ། བོད་ཀྱི་དབུ་མ་པའི་ལྟ་བ་མཐར་ཐུག་པ་རྟོགས་
ནས་ཟབ་དོན་བསྒོམ་པར་འདོད་པ་ཕལ་ཆེ་བ་ལས་ཆེས་ཆེར་ཁྱད་པར་དུ་
འཕགས་པ་ཡིན་ཏེ། རྣམ་རིག་པའི་ལུགས་དེ་ནི་འཁོར་ལོ་མཐའ་མའི་མདོའི་
669-

མཁས་གྲུབ་རྗེའི་གསུང་འབུམ། ༼ཏ༽
དགོངས་པ་རྗེ་བཙུན་བྱམས་པ་དང་ཐོགས་མེད་སྐུ་མཆེད་ཀྱིས་བཀྲལ་བ་ཇི་་་་
ལྟ་བ་བཞིན་དུ་སྣང་ལ། བོད་ཀྱི་ཟབ་དོན་བསྒོམ་པར་འདོད་པ་སྔ་ཕྱི་མང་
པོ་ཞིག་ནི་གྲུབ་མཐའ་སྨྲ་བ་བཞི་པོ་གང་གིའང་ལུགས་སུ་མི་སྣང་བའི་ཕྱིར་་་་་
རོ། །དབུ་མ་རང་རྒྱུད་པ་ལ་ནི་སློབ་དཔོན་ཆེན་པོ་ལེགས་ལྡན་འབྱེད་དང་
ཡེ་ཤེས་སྙིང་པོ་ལ་སོགས་པ་ཕྱི་དོན་ཞལ་གྱིས་བཞེས་ཤིང་རང་རིག་ཞལ་གྱིས་་
མི་བཞེས་པ་དང་། སློབ་དཔོན་ཆེན་པོ་ཞི་བ་འཚོ་དང་འཕགས་སེང་དང་
ཀཱ་མ་ལ་ཤི་ལ་ལ་སོགས་པ་ཕྱི་དོན་ཐ་སྙད་དུའང་མེད་ཅིང་གཟུང་འཛིན་རྫས་
གཞན་འགོག་པ་དང་རང་རིག་ཁས་ལེན་པ་ལ་སོགས་པ་ཐ་སྙད་དུ་རྣམ་རིག་་
པ་ཇི་ལྟ་བ་བཞིན་དུ་ཞལ་གྱིས་བཞེས་ནས་གཟུང་འཛིན་རྫས་གཞན་ཁེགས་་་་
པའི་འོག་ཏུ་ཤེས་པའང་བདེན་པར་གྲུབ་པ་འགོག་པར་བཞེད་ཅིང་། རང་
རྒྱུད་པའི་ཤིང་རྟ་ཆེན་པོ་དེ་དག་ཐམས་ཅད་ཐ་སྙད་དུ་རང་གི་མཚན་ཉིད་་་་་
ཀྱིས་( ༡༧༤༠) གྲུབ་པ་བཞེད་ཀྱང་བདེན་པར་གྲུབ་པ་ཐ་སྙད་དུའང་མི་བཞེད་
པ་དང་བདེན་ཚད་ཇི་ཙམ་ཞིག་བཀག་པས་བདེན་མེད་དུ་འཇོག་པའི་ཚད་་་་
དང་། དོན་དམ་དཔྱོད་བྱེད་ཀྱི་རིགས་ཤེས་རྗེས་དཔག་གི་སྣང་ངོ་ན་ཀུན་རྫོབ་
ཀྱི་སྣང་བ་ཡོད་ཀྱང་ངེས་དོན་སྣང་བ་དེ་ལོག་པ་དང་། སློབ་ལམ་གྱི་ཆོས་ཉིད་
མངོན་སུམ་དུ་རྟོགས་པའི་ཡེ་ཤེས་ཀྱི་སྣང་ངོ་དང་རིག་ངོ་གང་ན་ཡང་ཀུན་་་་་
རྫོབ་དངོས་ཤུགས་གང་གིའང་ཡུལ་དུ་མེད་པ་དང་། འོན་ཀྱང་དོན་དམ་
བདེན་པ་རིགས་ཤེས་ཀྱིས་ཤེས་པ་དང་གཞལ་བ་དང་ཡུལ་ཡིན་པའི་རྣམ་་་་་་་
གཞག་གནས་མེད་དུ་འཇོག་ཅིང༌་། དེ་ལྟ་ནའང་དོན་དམ་བདེན་པ་རིགས་
པའི་དཔྱད་བཟོད་དུ་མི་འགྱུར་བར་བཞེད་པ་ལ་མི་མཐུན་པ་ཅུང་ཟད་ཀྱང་་་
མེད་དོ། །དེའི་ཕྱིར་བོད་ཀྱི་མཁས་པ་སྔ་ཕྱི་གང་ཡིན་ཡང་རུང་སྟེ། རང་རྒྱུད་
ཀྱི་གཏན་ཚིགས་ཁས་ལེན་པ་དང་། རང་རིག་དང་ཕྱི་དོན་གཉིས་ཀ་ཁས་ལེན་
པ་གཞིར་བཞག་ནས། དེ་དག་ལས་ཁ་ཅིག་དོན་དམ་བདེན་པ་ཤེས་བྱ་མ་ཡིན་
-670-

མཁས་གྲུབ་རིན་པོ་ཆེའི་གསུང་འབུམ་ཐོར་བུ།
པར་འདོད་པ་དང་། རིགས་ཤེས་ཡུལ་མེད་དུ་འདོད་པ་དང་། ཁ་ཅིག་དོན་
དམ་བདེན་པ་བདེན་གྲུབ་ཏུ་འདོད་པ་ལ་སོགས་པ་དེ་དག་ནི་འཕགས་པའི་་་
ཡུལ་གྱི་ཤིང་རྟ་ཆེན་པོ་གང་གིའང་ལུགས་དང་མི་མཐུན་གྱི་རང་དགར་རྣམ་་་
པར་བཞག་པ་ཙམ་དུ་ཟད་ལ། རིགས་ཤེས་ཡུལ་མེད་དང་བདེན་གྲུབ་ཀྱི་ཆོས་
ཁས་ལེན་པའི་གྲུབ་མཐའ་འཆའ་བ་ལ་དབུ་མ་པའི་དྲི་ཙམ་ཡང་མི་བྲོའོ། །
བོད་སྔ་ཕྱི་མང་པོ་ཞིག་ཞི་འཚོ་ཡབ་སྲས་ལ་སོགས་པའི་བཞེད་པར་བྱས་ནས་་
བྱང་སེམས་འཕགས་པའི་ཆོས་ཉིད་མངོན་སུམ་དུ་རྟོགས་པའི་ཡེ་ཤེས་གང་ལ་
ཇི་ལྟ་བ་མཁྱེན་པའི་ཡེ་ཤེས་སུ་སོང་བའི་དངོས་ཀྱི་གཞལ་བྱ་ནི་མེད་དགག་མ་
ཡིན་པར་སྣང་སྟོང་ཚོགས་པའི་མ་ཡིན་( ༡༧༥ན) དགག་སྒྱུ་མ་ལྟ་བུ་ཡིན་པར་་་
འདོད་དེ། དོན་དམ་དཔྱོད་བྱེད་ཀྱི་འཕགས་པའི་ཡེ་ཤེས་གང་ལ་རིགས་ཤེས་
སུ་སོང་བའི་དངོས་ཀྱི་གཞལ་བྱའི་མཚན་ཉིད་ཀུན་རྫོབ་སྒྱུ་མ་སྒྱུ་མ་ལྟ་བུར་་་་་
འཛིན་པ་ནི་སྔོན་སྒྱུ་མ་རིགས་གྲུབ་པ་ཞེས་གྲགས་པ་སྟེ། དོན་དམ་བདེན་
པའི་མཚན་གཞི་ཀུན་རྫོབ་འཛིན་པ་ལས་ཐ་ཆད་པའི་དབུ་མར་སྨྲ་བ་སུ་ཞིག་་
འབྱུང་བར་འགྱུར། བདེན་སྟོང་དོན་དམ་བདེན་པ་ཡིན་ཡང་བདེན་སྟོང་གིས་
ཁྱད་པར་དུ་བྱས་པའི་མྱུ་གུ་སོགས་ཀུན་རྫོབ་ཡིན་པ་མ་གོ་བའི་འཁྲུལ་པའོ། །
འདི་དག་གི་རྣམ་དབྱེ་མ་ཤེས་པས་དབུ་མའི་ལྟ་བ་སྐྱོང་བ་ན་ཆོས་ཉིད་དོན་་་་
དམ་བསྒོམས་པ་དང་ཆོས་ཅན་ཀུན་རྫོབ་བསྒོམས་པའི་ཤན་མི་ཕྱེད་པའི་
མཁས་རྨོངས་བརྒྱ་ཕྲག་དུ་མས་ཕྱོགས་ཐམས་ཅད་དུ་ཁ